en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml en en ml en ml nl ml nl ml nl ml nl ml nl ml nl ml nl ml fr ml nb ml nl ml en ml nl ml en ml nl ml en ml nl ml en ml en ml fr ml en ml en ml en ml fr ml en ml nl ml en ml fr ml fr ml en ml nl ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഇന്ത്യയുടെ ഭാവിക്ക് കോണ്‍ഗ്രസ്-കമ്യൂണിസ്റ്റ് സഹകരണം ആവശ്യം
തിരുവനന്തപുരം: പശ്ചിമബംഗാള്‍ നിയമസഭാ തെരഞ്ഞെടുപ്പില്‍ സിപിഎം-കോണ്‍ഗ്രസ് ബന്ധം ഏറെക്കുറെ ഉറപ്പാണ്. അടവ് നയത്തിന്റെ ഭാഗമായി കോണ്‍ഗ്രസുമായി സഖ്യം വേണമെന്നു സിപിഎം പശ്ചിമബംഗാള്‍ ഘടകം ആഗ്രഹിക്കുന്നു. ജനറല്‍  സെക്രട്ടറി സീതാറാം യെച്ചൂരിയുടെ നേതൃത്വത്തില്‍ പോളിറ്റ് ബ്യുറോയിലെ ഒരു വിഭാഗം സംസ്ഥാനഘടകത്തെ അനുകൂലിക്കുമ്പോള്‍, മുന്‍ ജനറല്‍ സെക്രട്ടറി പ്രകാശ് കാരാട്ടിന്റെ നേതൃത്വത്തില്‍ പാരമ്പര്യവാദികള്‍ എതിര്‍ക്കുകയാണ്.
ചരിത്രത്തിലെ വിരോധാഭാസമാണ് സംഭവിക്കുന്നത്. കമ്യൂണിസ്റ്റ് പാര്‍ട്ടി 1964ല്‍ ഭിന്നിക്കുമ്പോള്‍ മാവോയിസ്റ്റ് രാഷ്ട്രീയ നിലപാടിന് അനുസൃതമായി കടുത്ത കോണ്‍ഗ്രസ്  വിരോധം പ്രകടിപ്പിച്ചിരുന്ന ഘടകമായിരുന്നു പശ്ചിമബംഗാളിലേതു. ജ്യോതിബാസുവിനെപ്പോലെ ഏതാനും ചില നേതാക്കള്‍ മാത്രമായിരുന്നു ഇതിനൊരു അപവാദം. കഴിഞ്ഞ ഏതാനും വര്‍ഷങ്ങളില്‍ രാഷ്ട്രീയ സാഹചര്യങ്ങളില്‍ സംഭവിച്ച മാറ്റങ്ങളാണ് മാറി ചിന്തിക്കാന്‍ അവരെ പ്രേരിപ്പിച്ചിട്ടുള്ളത്. വൈകി വന്ന വിവേകമെന്നു മാത്രം വിശേഷിപ്പിക്കാം.
കേവലം അടവുനയമെന്ന നിലയില്‍ മാത്രമല്ല കോണ്‍ഗ്രസുമായുള്ള  സഖ്യത്തെ കാണേണ്ടത്. ഇന്ത്യന്‍ രാഷ്ട്രീയത്തില്‍ ഇടതുപക്ഷത്തിന്റെ സ്വാഭാവിക മിത്രമാണ് കോണ്‍ഗ്രസ്. .ആഗോള മാനദന്ധപ്രകാരം കോണ്‍ഗ്രസിനെ ഇന്ത്യയിലെ ഇടതുപക്ഷമായിട്ടാണു കണക്കാക്കുന്നത്. കോണ്‍ഗ്രസ് ഇടതു മധ്യവര്‍ത്തി സ്വഭാവംപുലര്‍ത്തുന്ന ഒരു പാര്‍ട്ടിയാണു. ജവഹര്‍ലാല്‍ നെഹ്രുവിന്റെ കാലം മുതല്‍ കോണ്‍ഗ്രസ് ഗവണ്മെന്റുകള്‍ സ്വീകരിച്ചിട്ടുള്ള ആഭ്യന്തരവിദേശ നയങ്ങള്‍ അത് വ്യക്തമാക്കുന്നു.
നെഹ്രുവും ഇന്ദിരാഗാന്ധിയും പിന്തുടര്‍ന്ന നയങ്ങള്‍ സംരക്ഷിക്കുന്നതിനു വേണ്ടിയാണ് ഇന്ന് കമ്മ്യുണിസ്റ്റ് പാര്‍ട്ടികള്‍ ഉള്‍പ്പടെയുള്ള ഇടതുപക്ഷം പോരാടുന്നത്. എന്നാല്‍ നെഹ്രുവിനെയും ഇന്ദിരയേയും രൂക്ഷമായി എതിര്‍ക്കുന്ന സമീപനം ആയിരുന്നു അവരുടെ കാലത്ത് ഈ പാര്‍ട്ടികള്‍ സ്വീകരിച്ചിരുന്നത്. കമ്മ്യുണിസ്റ്റ് പ്രസ്ഥാനത്തില്‍ രൂഢമൂലമായിരുന്ന സ്റ്റാലിനിസ്റ്റ് ചിന്താഗതികളായിരുന്നു അതിനു കാരണം. മാര്‍ക്‌സിസത്തിന്റെ സര്‍ഗാത്മകത വികസിപ്പിച്ച ലെനിനിസ്റ്റ് സമീപനത്തിന്റെ നിഷേധമായിരുന്നു സ്റ്റാലിനിസം. കമ്യുണിസ്റ്റ് ഇന്റര്‍നാഷണലിന്റെ(കൊമിന്റേണ്‍) കാലഘട്ടത്തില്‍ സ്റ്റാലിന്റെ സെക്ടേറിയന്‍ സിദ്ധാന്തങ്ങള്‍ ലോകത്തിലെ എല്ലാ കമ്യുണിസ്റ്റ് പാര്‍ട്ടികളെയും സ്വാധീനിച്ചു. ഇന്ത്യയുടെ സ്വാതന്ത്ര്യത്തെ അംഗീകരിക്കാതിരിക്കുകയും, സ്വതന്ത്ര ഇന്ത്യയുടെ ഭരണാധികാരിയായി തീര്‍ന്ന നെഹ്രുവിനെ സാമ്രാജ്യത്വ ഏജന്റായി ചിത്രീകരിക്കുകയും, കോണ്‍ഗ്രസിനെ അന്ധമായി എതിര്‍ക്കുകയും ചെയ്ത ഇന്ത്യയിലെ കമ്യുണിസ്റ്റ് പ്രസ്ഥാനത്തിന്റെ സമീപനത്തിന്റെ വേരുകള്‍ കുടികൊള്ളുന്നത് ഈ സ്റ്റാലിനിസ്റ്റ് സമീപനത്തിലാണ്.
എന്നാല്‍ ഇന്ത്യന്‍ കമ്മ്യുണിസ്റ്റ് പ്രസ്ഥാനത്തിന്റെ ചില നേതാക്കള്‍ ഈ സ്റ്റാലിനിസ്റ്റ് രാഷ്ട്രീയ സമീപനത്തില്‍ നിന്നും മുക്തരായിരുന്നു. അവരില്‍ പ്രമുഖരായിരുന്നു അവിഭക്ത പാര്‍ട്ടിയുടെ ജനറല്‍ സെക്രട്ടറി ആയിരുന്ന പിസി ജോഷിയും  സിപിഐ യുടെ ചെയര്‍മാനായിരുന്ന എസ്എ ഡാങ്കെയും. കോണ്‍ഗ്രസിനൊടു സൃഷ്ടിപരമായ സമീപനം പുലര്‍ത്തണമെന്ന പക്ഷക്കാരായിരുന്നു ഇരുവരും. കോണ്‍ഗ്രസുമായി ചേര്‍ന്നു ഒരു ദേശീയ മുന്നണി രൂപീകരിക്കണമെന്ന് ജോഷി ആവശ്യപ്പെട്ടു. പക്ഷെ പാര്‍ട്ടിയിലെ സ്റ്റാലിനിസ്റ്റ് ഭൂരിപക്ഷം ജോഷിയെ ഒരു റിഫോമിസ്റ്റായി മുദ്ര കുത്തി. ഡാങ്കെയെ ഒരു റിവിഷനസ്റ്റായും അധിക്ഷേപിച്ചു. ഇവര്‍ ഇരുവരുടെയും കാലഘട്ടങ്ങളില്‍ മാത്രമാണു കമ്യുണിസ്റ്റ് പാര്‍ട്ടി ഇന്ത്യയില്‍ വളര്‍ച്ച നേടിയിരുന്നതെന്ന് വസ്തുതകള്‍ തെളിയിക്കുന്നു. ജോഷിയുടെ കാലഘട്ടം കമ്യുണിസ്റ്റ് പാര്‍ട്ടിയുടെ സുവര്‍ണ്ണ കാലഘട്ടമെന്നാണ് വിശേഷിപ്പിക്കപ്പെടുന്നത്. അന്ന് നേടിയ വളര്‍ച്ച കുപ്രസിദ്ധമായ കല്‍ക്കത്ത തീസിസിന്റെ കാലഘട്ടത്തില്‍ തകര്‍ന്നു. ഡാങ്കെയെ പുറത്താക്കിയ ശേഷം സിപിഐയുടെ അസ്ഥിത്വം പോലും ഇല്ലാതാകുന്ന സ്ഥിതിയാണ്.
ലോകത്തൊട്ടാകെത്തന്നെ കമ്യുണിസ്റ്റ് പാര്‍ട്ടികള്‍ വിഭാഗീയതയിലൂന്നിയ സ്റ്റാലിനിസ്റ്റ് സമീപനങ്ങള്‍ ഉപേക്ഷിച്ചു ജനാധിപത്യപരമായ മാര്‍ഗങ്ങള്‍ സ്വീകരിക്കുന്നു.
ദക്ഷിണാഫ്രിക്കയില്‍ സ്വാതന്ത്ര്യത്തിനു ശേഷം ആഫ്രിക്കന്‍ നാഷണല്‍ കോണ്‍ഗ്രസുമായുള്ള സഹകരണത്തിന്റെ പാതയില്‍ തന്നെയാണ് അവിടുത്തെ കമ്യുണിസ്റ്റ് പാര്‍ട്ടി. അവിടെ കമ്യുണിസ്റ്റ് പാര്‍ട്ടി ഇപ്പോഴും ഗണ്യമായ ഒരു ശക്തിയാണ്. ഇന്ത്യയില്‍ സ്റ്റാലിനിസ്റ്റ് സമീപനങ്ങള്‍ എറിയതോ കുറഞ്ഞതോ ആയ രീതിയില്‍ പിന്തുടരുന്ന കമ്യുണിസ്റ്റ് പാര്‍ട്ടികള്‍ കൂടുതല്‍ ഒറ്റപ്പെട്ടുകൊണ്ടിരിക്കുന്നു. വിഭാഗീയതയുടെ നയങ്ങള്‍ കമ്യുണിസ്റ്റ് പാര്‍ട്ടികളെ എത്രത്തോളം ഒറ്റപ്പെടുത്തും എന്നുള്ളതിനു ഒരു ഉദാഹരണമാണ് ഗ്രീസ്. അവിടെ ഒരു ദശകം മുമ്പു  മുഖ്യപ്രതിപക്ഷമായിരുന്ന ഗ്രീക്ക് കമ്യുണിസ്റ്റ് പാര്‍ട്ടി ഇന്ന് നാമമാത്രമായി.
പുതിയ കാലഘട്ടത്തില്‍ വലതുതീവ്ര വലതുശക്തികള്‍  ഉയര്‍ത്തുന്ന വെല്ലുവിളികളെ ഫലപ്രദമായി നേരിടുന്നതിനു കമ്യുണിസ്റ്റ് പാര്‍ട്ടികള്‍ ജനാധിപത്യവല്‍ക്കരിക്കപ്പെടുകയും ജനാധിപത്യ ശക്തികളുമായി സഹകരിക്കുകയും ചെയ്യേണ്ടത് ആവശ്യമാണ്. ജനാധിപത്യ ചേരിയിലെ ഭിന്നിപ്പ് വലതുപക്ഷത്തിനു അനുഗ്രഹമാകും. യുഎസില്‍ ഡെമൊക്രാറ്റിക് പാര്‍ട്ടിയെ പിന്തുണക്കുന്നതിനുള്ള അവിടുത്തെ കമ്യുണിസ്റ്റ് പാര്‍ട്ടിയുടെ തീരുമാനം അതാണു കാണിക്കുന്നതു.
പശ്ചിമബംഗാളിലെ താല്‍ക്കാലിക നേട്ടത്തിനപ്പുറം ഇന്ത്യയുടെ ഭാവി തന്നെ കണക്കാക്കി കമ്യൂണിസ്റ്റ് പാര്‍ട്ടികള്‍ നിലപാടുകള്‍ ആവിഷ്‌ക്കരിക്കേണ്ട സമയമാണിത്.
കോണ്‍ഗ്രസ്-കമ്യൂണിസ്റ്റ് സഹകരണം രാജ്യത്തിനു എത്രത്തോളം പ്രയോജനം ചെയ്യുമെന്നതിനു ഒരു ഉദാഹരണമാണ് 1970-77 കാലഘട്ടത്തില്‍ കേരളത്തില്‍ സി അച്ചുതമേനോന്‍ നയിച്ച മന്ത്രിസഭ. സംസ്ഥാനത്ത് ഇന്നോളമുണ്ടായിട്ടുള്ള ഏറ്റവും മികച്ച ഗവണ്മെന്റ് എന്ന ഖ്യാതി അത് നേടി. അതുപോലെ ഒന്നാം യുപിഎ ഗവണ്മെന്റും ഒരു ഉദാഹരണമാണ്. കോണ്‍ഗ്രസ്-കമ്യൂണിസ്റ്റ് സഹകരണം വളരേണ്ടത് ഇന്ത്യയുടെ പുരോഗതിക്കും ഇടതുപക്ഷത്തിന്റെ വളര്‍ച്ചക്കും ആവശ്യമാണ്.
പക്ഷെ രാഷ്ട്രീയത്തെയും സംഘടനയെയും സംബന്ധിച്ച സ്റ്റാലിനിസ്റ്റ് ധാരണകളുടെ പിടിയില്‍ നിന്നും മുക്തരായിട്ടില്ലാത്ത ഇന്ത്യയിലെ കമ്യുണിസ്റ്റ് പാര്‍ട്ടികള്‍ക്ക് അതിനു കഴിയുമോ എന്നതാണു പ്രശ്‌നം.
comments powered by Disqus. comments powered by Disqus
സുധീരന്‍ ''പാട്ടു നിര്‍ത്തിയത് സ്വരം നന്നായിരിക്കുമ്പോള്‍''
റോസ് വാലി കുംഭകോണത്തിന്റെ പിന്നാമ്പുറം
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
സിദ്ദു ബിജെപിക്ക് വീണ്ടും തലവേദനയാകുന്നു
നൂലില്‍ തൂങ്ങി ഉമ്മന്‍ചാണ്ടി ഭരണം
ഉമ്മന്‍ചാ ണ്ടിയും പിന്നെ വിഎസും
ചാരായ നിരോധനം യുഡിഎഫിനെ സഹായിച്ചില്ല
ലയനവും പിളര്‍പ്പും നായനാരുടെ രണ്ടാം വരവും
ചരിത്രമായ നിയമസഭാ പാസ് കേസ്
കെ കരുണാകരന്റെ ആദ്യ ഊഴം 32 ദിവസം
രാജ്യം കണ്ട മികച്ച ഭരണനിര്‍വഹണം
സുപ്രധാന വഴിത്തിരിവും അച്യുതമേനോന്റെ വരവും
ആദ്യ കമ്യൂണിസ്റ്റ് സര്‍ക്കാര്‍ അധികാരത്തില്‍
കേരളം എന്നും രാഷ്ട്രീയ പരീക്ഷണശാല
കനയ്യ കുമാറിന്റെ തീരുമാനം രാഷ്ട്രീയ പക്വത
കേരള കോണ്‍ഗ്രസ്സിലെ പിളര്‍പ്പിനു പിന്നില്‍ കത്തോലിക്ക വിദ്യാഭ്യാസ ലോബി
ഇന്ത്യയുടെ ഭാവിക്ക് കോണ്‍ഗ്രസ്-കമ്യൂണിസ്റ്റ് സഹകരണം ആവശ്യം
മോദിഗേറ്റ്: മുഖംമിനുക്കാന്‍ കേന്ദ്ര നീക്കം
യെച്ചൂരിക്കും റെഡ്ഡിക്കും കോണ്‍ഗ്രസിലേക്കുള്ള അകലം കുറയുന്നു
കാനത്തിന് ഇത് വൈകിവന്ന അംഗീകാരം
കാത്തിരിക്കുക,.. രാഹുല്‍ കര്‍മ്മ പദ്ധതി തയ്യാറാക്കുകയാണ്
യുഎസ് പാര്‍ട്ടിയില്‍ നിന്നും ഇന്ത്യന്‍ കമ്മ്യുണിസ്റ്റുകാര്‍ പഠിക്കേണ്ടത്
വാലന്റയിന്‍ ദിനവും ഹിന്ദുമഹാസഭയുടെ 'പ്രേം വിവാഹ് ദിവസും'
ബേദി വരവില്‍ ബിജെപിയില്‍ അതൃപ്തി
2025നുള്ളില്‍ ഇന്ത്യയെ ഹിന്ദുത്വവല്‍ക്കരിക്കാന്‍ സംഘപരിവാര്‍ പദ്ധതി
ഒബാമയുടെ സന്ദര്‍ശനം: ചേരിചേരാ നയം ഉപേക്ഷിക്കുന്നതിന്റെ തുടക്കം
കശ്മീരില്‍ ബിജെപിയുടെ കണ്ണ് മുഖ്യമന്ത്രി കസേരയില്‍
പല്ലുകൊഴിഞ്ഞ സിംഹം പോലെ സുധീരന്‍
മാണിക്കെതിരായ കേസ് യുഡിഎഫില്‍ കലാപക്കൊടി ഉയരും
സുധീരനെതിരെ യുഡിഎഫില്‍ നീക്കം; രാഹുലിനോട് പരാതിപ്പെടും
മദ്യത്തെ ചൊല്ലി യുഡിഎഫില്‍ വീണ്ടും തമ്മിലടി
സ്‌കൂള്‍ പാഠപുസ്തകങ്ങളുടെ ഹിന്ദുത്വവല്‍ക്കരണത്തില്‍ ആശങ്ക
ഇനി കേരളത്തില്‍ സ്റ്റാര്‍ പൗരന്മാരും അല്ലാത്തവരും
സുധീരന് പുല്ലുവില: ഗ്രൂപ്പ് ശക്തിപ്പെടുത്താന്‍ ചെന്നിത്തലയും കൂട്ടരും
തുരൂരിനെതിരെ നടപടി ആവശ്യം ശക്തം: തീരുമാനം നാളെ
സി. ദിവാകരനെ ബലിയാടക്കി ഒതുക്കി
All rights Reserved 2017 © Kerala Malar